cyanic-selkie/wikianc huggingface dataset:
Rainbow (yhtye)
Kaupallinen menestys ja hajoaminen (1979–1984)
Purplen paluusta ei vielä kuitenkaan tullut mitään ja miehet kasasivat Rainbow’n uudelleen ottamalla Turnerin ja Rosenthalin takaisin, mutta rumpaliksi valittiin uusi mies, amerikkalainen Chuck Burgi. Kokoonpano teki yhtyeen ehkä kritisoiduimman, vuonna 1983 julkaistun Bent Out of Shape -albumin. Yhtye oli albumilla palannut entistä enemmän kaupallisen popin suuntaan. Singlenä julkaistusta ”Street of Dreams” -kappaleesta tehtiin video, joka kuitenkin kiellettiin Music Televisionilla vedoten sen hypnoottisiin vaikutuksiin. Rainbow teki vielä vuoden 1984 alussa Japanin kiertueen, jonka jälkeen yhtye hajosi Blackmoren ja Gloverin lähdettyä uudelleen kasattuun Deep Purpleen. Vuonna 1986 julkaistiin vielä harvinaisempaa studio- sekä live-materiaalia sisältävä tupla-albumi Finyl Vinyl.
Rainbow’n paluu ja hajoaminen (1993–1997)
Erottuaan Deep Purplesta jälleen, nyt lopullisesti, vuonna 1993, Blackmore perusti Rainbow’n uudelleen. Hän kokosi bändin nuorista, tuntemattomista muusikoista. Laulajaksi tuli skottilainen Doogie White, basistina oli Greg Smith, kosketinsoittajana Paul Morris ja rummuissa John O’Reilly. Yhtye julkaisi varsinkin Euroopassa hyvin menestyneen Stranger in Us All -albumin vuonna 1995. Kokoonpano teki kiertueita aina vuoteen 1997 asti, vaihtaen rumpalia pariin otteeseen. Ensin rumpuihin palasi jo vanhasta Rainbowsta tuttu Chuck Burgi ja hänen jälkeensä John Miceli. Blackmore hajotti yhtyeen vuonna 1997 ja on sen jälkeen soittanut akustista, keskiaikaista renessanssimusiikkia vaimonsa Candice Nightin kanssa Blackmore’s Night -nimen alla.
Uudelleenkokoontumishuhut (1997–2010)
Yhtyeen ja varsinkin sen klassisimman, Rising-albumin tehneen kokoonpanon paluusta huhuttiin 1990-luvulla moneen otteeseen. Tiettävästi Blackmore, Powell, Dio ja basisti Bob Daisley olivat jo keskustelleet uudelleenkokoontumisesta, mutta Cozy Powellin kuolema auto-onnettomuudessa vuonna 1998 päätti nämä spekulaatiot. Myös Dion ja Blackmoren yhteisprojektista huhuttiin säännölisesti, mutta molemmat kiistivät tämän mahdollisuuden, ja Dion kuoleminen vatsasyöpään vuonna 2010 lopetti lopullisesti huhut miesten mahdollisesta yhteistyöstä.
Arsuf
Arsuf eli antiikin Apollonia  on historiallinen ja arkeologinen kohde nykyisessä Israelissa. Hellenistisellä kaudella Apolloniana tunnettu tunnettu Arsuf sijaitsee lähellä Välimeren rannikkoa. Antiikin jälkeen paikka tunnettiin Arsufina ja etenkin ristiretkien aikaan tärkeänä linnoituksena.
Rainbow (yhtye)
Over The Rainbow (2008–2011)
Rainbow’n entiset jäsenet, kosketinsoittaja Tony Carey, laulaja Joe Lynn Turner, rumpali Bobby Rondinelli ja basisti Greg Smith kiersivät vuosina 2009–2010 nimikkeellä Over The Rainbow, soittaen kappaleita yhtyeen eri aikakausilta. Kitaristina yhtyeessä toimii Jürgen Blackmore, Ritchie Blackmoren poika. Tony Carey joutui jättämään yhtyeen sairastumisen vuoksi ja hänen tilalleen tuli vuosien 1993–1997 kosketinsoittaja Paul Morris. Alkuperäisen Rainbow’n johtohahmo Ritchie Blackmore on kertonut antaneensa suostumuksen ja ”siunauksensa” yhtyeelle, mutta olisi toivonut eri nimeä kokoonpanolle. Over the Rainbow on esiintynyt pariin otteeseen myös Suomessa. Myös mahdollisen studioalbumin teosta on ollut huhuja, mutta vuoden 2011 jälkeen yhtyeen toiminta on ollut tauolla sen jäsenten muiden projektien vuoksi.
Arsuf
Kohde
Arsuf eli Apollonia sijaitsee nykyisessä Israelissa Välimeren rannikolla. Ristiretkien aikaisen linnoituksen ja sataman rauniot sijaitsevat noin neljä kilometriä Herzliyyan kaupungista koilliseen. Ristiretkeläisten raunioiden eteläpuolella sijaitsevat antiikin kreikkalais-roomalaisen kaupungin rauniot. Historiallinen Arsuf on nykyisin osa Apollonian kansallispuistoa.
Rainbow (yhtye)
Ritchie Blackmore’s Rainbow (2015–)
Ritchie Blackmore yllätti keväällä 2015 ilmoittamalla soittavansa neljä ”täysin rock-konserttia” kesällä 2016 Saksassa ja Britanniassa. 70-vuotias kitaristi totesi nostalgian olevan yksi syy konserttien järjestämiseen ja kertoi myös ikääntymisen myötä tulleiden esteiden, kuten niveltulehduksen, vielä toistaiseksi mahdollistavan konsertit. Alun perin laulajana ilmoitettiin olevan Joe Lynn Turnerin, mutta tämä ei kuitenkaan toteutunut. Marraskuussa 2015 Blackmore julkisti keikkojen kokoonpanon, jossa soittavat Stratovarius-yhtyeestä tuttu kosketinsoittaja Jens Johansson, Blackmore's Night -yhtyeen rumpali David Keith ja basisti Bob Nouveau ja Lords of Black -yhtyeen vokalisti Ronnie Romero. Blackmore kertoi Romeron olevan ”Dion ja Freddie Mercuryn risteytys” ja ennustaa tämän ”tulevan kuuluisaksi äänensä ansiosta”. Kokoonpano tulee soittamaan Rainbow’n ja Deep Purplen kappaleita.
Arsuf
Kohde
Lähellä raunioita sijaitsee myös nykyaikana perustettu pieni Arsufin kylä.
Rainbow (yhtye)
Rainbow’n musiikki yhtyeen ulkopuolella
Ronnie James Dio, kuten myös Joe Lynn Turner ja Graham Bonnet, ovat vuosien varrella soolourillaan esittäneet oman aikansa Rainbow-klassikoita livekonserteissaan. Myös kosketinsoittaja Don Airey on soolokeikoillaan esittänyt Rainbow’n kappaleita ja Doogie Whiten White Noise-projekti perustui suurelta osin hänen aikansa Rainbow-materiaaliin. Turner ja Bonnet olivat mukana elokuussa 2007 Helsingissä järjestetyssä Rainbow-tribuutti-illassa, jossa he esittivät vuosien 1979–1983 kappaleita. Myös Turnerin ja Glenn Hughesin Hughes Turner Project esitti Rainbow’n kappaleita konserteissaan. Yhtyeen johtohahmon Ritchie Blackmoren Blackmore's Night esittää myös yleensä pari Rainbow’n laulua konserteissa.
Arsuf
Historia
thumb|vasen|Roomalaisen huvilan rauniot.
Rainbow (yhtye)
Rainbow Suomessa
Rainbow on vieraillut muutamaan otteeseen Suomessa. 1980-luvulla yhtye kävi vuosina 1981, 1982 ja 1983 sekä 1990-luvulla vuonna 1995. Vuonna 1977 yhtyeen oli tarkoitus aloittaa Euroopan-kiertue Helsingistä, mutta tulliongelmat estivät konsertin. Lisäksi Over The Rainbow esiintyi Suomessa vuoden 2009 kiertueellaan ja elokuussa 2010 Kotkan meripäivillä sekä 30. lokakuuta 2010 Oulussa.
Arsuf
Antiikin Apollonia
Myöhempi Arsuf tunnettiin antiikinaikoina hellenistiseltä kaudelta lähtien Apolloniana. Joskus on oletettu, että kaupunki on rakennettu muinaisemman Rišpon-nimisen kanaanilaisen kaupungin paikalle. Arkeologista näyttöä tästä ei kuitenkaan ole. Kreikkalainennimi Apollonia on saatettu kuitenkin juontaa kanaanilaisesta jumala Rešefistä. Hellenistiläistyneet kanaanilaiset ovat mahdollisesti yhdistäneet vanhemman jumala Rešefin kreikkalaisilta omaksuttuun Apolloniin.
Arsuf
thumb|vasen|Arsufin linnoituksen raunioita. Arabien valloitusretkien jälkeen kaupunki tunnettiin Arsufina. Arabiankielinen nimi on johdettu vanhasta Rešefin jumalan nimestä. Kaupunki pieneni Bysantin vallan aikaisesta kukoistuksestaan, mutta se oli edelleen arabivallan ensimmäisinä vuosisatoina yksi Palestiinan alueen tärkeimmistä linnoitetuista kaupungeista. Ristiretkeläiset valtasivat Arsufin Baldwin I:n johdolla vuonna 1101. Ristiretkeläiset kutsuivat paikkaa nimellä Azotus ja hallitsivat Arsufia vuoteen 1187 saakka, jolloin sen valtasivat Salah al-Dinin eli länsimaalaisittain Saladinin joukot.
Kolmannen ristiretkenaikana Arsuf oli näyttämö vuonna 1191 käydylle Arsufin taistelulle Rikhard Leijonamielen ja Saladinin joukkojen välillä. Taistelu päättyi ristiretkeläisten voittoon. Vaikka lopputuloksella ei sinänsä ollut väliä, se paransi ristiretkeläisten taistelutahtoa Hattinin taistelun suuren tappion jälkeen. Richardin ja Saladinin solmittua rauhan Arsuf jäi ristiretkeläisten käsiin. Ristiretkeläiset rakennuttivat Arsufin linnoituksia uudelleen vuonna 1242. Muslimit valtasivat Arsufin viimeisen kerran vuonna 1265. Arsuf kukistui Egyptin mamelukkisulttaani Baibarsin piiritettyä sitä 40 päivää. Baibars myös hävitytti Arsufin valtauksensa jälkeen.
Historiallista Arsufia ei sen koommin asutettu. Myöhemmin Arsufiksi kutsuttu arabikylä sijaitsi jonkin matkaa historiallisen Arsufin ulkopuolella, ja se muodostui Sidna Alin moskeijan ympärille.
Volatiliteetti
Volatiliteetti (engl. volatility) on rahoitusinstrumentin tuoton keskihajonta annetulla, yleensä vuoden, aikahorisontilla. Se on eräs riskiä kuvaava tunnusluku. Tavallisimmin luku lasketaan päivätuottojen keskihajonnasta ja ilmoitetaan prosentteina vuodessa.
Lauri Laine (kansanedustaja)
Lauri Laine (20. syyskuuta 1895 Lieto – 22. syyskuuta 1976 Forssa) oli suomalainen poliitikko. Laine toimi kansanedustajana Hämeen läänin eteläisestä vaalipiiristä vuosina 1945–1951, 1954–1958 sekä 1962–1966 edustaen Maalaisliittoa, jonka nimi vaihtui Keskustapuolueeksi vuonna 1964. Kunnallispolitiikassa Laine toimi Jokioisten kunnanvaltuuston ja -hallituksen puheenjohtajana. Laine toimi presidentin valitsijamiehenä vuosina 1950, 1956, 1962 ja 1968.
Volatiliteetti
Olettamalla rahoitusinstrumentin arvon vaihtelun seuraavan satunnaiskävelyä tai Wienerin prosessia, volatiliteetti nousee ajan neliöjuuressa. Tämä johtuu siitä, että pidemmän ajan kuluessa instrumentin arvo voi ajautua kauemmaksi lähtöarvostaan. Matemaattisesti tulos saadaan soveltamalla Iton lemmaa.
Historiallisella volatiliteetilla viitataan volatiliteettiin, joka lasketaan historiallisista arvon muutoksista. Implisiittisestä volatiliteetista taas puhutaan silloin kun tarkoitetaan volatiliteettia, joka liittyy tämän hetkisiin ko. instrumentin johdannaismarkkinatasoihin.
Lauri Laine (kansanedustaja)
Laine kävi kansakoulun, valmistui maamieskoulusta 1922 ja maamiesopistosta maatalousteknikoksi 1925. Politiikan ulkopuolella Laine toimi kirjanpitäjänä, maatalousaineiden opettajana ja tilanhoitajana Lepaan koulutilalla Tyrvännössä 1925–1926, Pienviljelijäin keskusliiton maatalousneuvojana 1927–1938, Turunmaa-lehden Forssan konttorin hoitajana 1938–1939, maanviljelijänä Jokioisissa 1927–1959 sekä kansalaiskoulun opettajana 1960–1962. Laineelle myönnettiin talousneuvoksen arvonimi vuonna 1962.
Volatiliteetti
Kaavoja
Yleensä volatiliteetti \sigma mitataan vuositasolla. Se voidaan laskea jakamalla tietyn aikavälin tuottojen keskihajonta \sigma_{SD} aikavälin vuosissa mitatun pituuden P neliöjuurella:
.
Esimerkiksi, jos osakkeiden päivittäisen tuoton keskihajonta on 1 % eli 0,01 ja pörssipäiviä on vuodessa 252, saadaan volatiliteetti jakamalla päivittäinen keskihajonta pörssipäivän vuosissa ilmaistun keston 1/252 neliöjuurella:
Kuukausitason volatiliteetti:
Mahonki
pienoiskuva|[[Amerikanaitomahonki|Amerikanaitomahongin puuainesta]]
Mahonki on karibianaitomahongin (Swietenia mahagoni) ja amerikanaitomahongin (Swietenia macrophylla) puuainesta. Mahonkia käytetään usein huonekalujen ja soittimien valmistamiseen oksattomuutensa, kutistumattomuutensa ja käyristymättömyytensä ansiosta. Kiillotettuna mahonki on kauniin punaista. Mahonkia käytetään useasti muun muassa veneiden kalusteisiin sekä pintamateriaalina.
Aitomahonkien (Swietenia) suvun lajit ovat nykyisin vähentyneet merkittävästi liikahakkuiden vuoksi ja ovat suojeltuja, mutta niitä viljellään pieniä määriä mm. Aasiassa. Kaijamahonkien (Khaya) suvun puista, useimmiten bassaminkaijamahongista (Khaya ivorensis), käytetään yleensä nimeä "afrikkalainen mahonki".
Yleisindeksi
Yleisindeksi on arvopaperimarkkinoiden kokonaistilannetta kuvaava suhdeluku, joka kuvaa esimerkiksi pörssin päälistan osakkeiden kurssikehitystä (osakeindeksi).
OMX Helsinki -yleisindeksissä osakkeet ovat mukana markkina-arvoaan vastaavalla painolla.
Goosebumps
Goosebumps-kirjasarja on R. L. Stinen kirjoittama nuorille suunnattu kauhukirjasarja. Kirjasarjan aiheena ovat perinteiset kauhuelementit, kuten luurangot, hautausmaat, aavetalot ja metsät. Sarja on hyvin suosittu nuorten keskuudessa ympäri maailman. Goosebumps on maailman myydyin lasten/nuorten kirjasarja: sitä on maailmalla myyty yhteensä noin 220 miljoonaa kappaletta. Sarjassa on 110 osaa, ja niistä ensimmäinen, Welcome to Dead House ilmestyi vuonna 1992. Kirjojen pohjalta on myös tehty televisiosarja. Sarjaa esitettiin Suomessa maksullisella Jetix-kanavalla. Vuonna 2015 sarjan ensimmäinen kausi tuli myös Netflixiin suomenkielisellä dubbauksella.
Sarjan osat Vihreää hirviön verta ja Kamala kamera on julkaistu Suomessa sarjanimellä Kalmanväreitä. Ne kuuluvat silti Goosebumps-sarjaan.
Shane Haboucha
Shane Edouard Haboucha (s. 27. marraskuuta 1990 Los Angeles, Kalifornia, Yhdysvallat) on yhdysvaltalainen näyttelijä.
Etniseltä taustaltaan Habucha on amerikanjuutalainen. Haboucha on esiintynyt muun muassa sarjoissa CSI, Teho-osasto, Everwood ja Ilman johtolankaa. Haboucha asuu Irvinessä, Kaliforniassa perheensä ja kahden koiransa, kissansa ja liskonsa kanssa.
Likviditeetti
Likviditeetti (engl. Liquidity) tarkoittaa maksuvalmiutta ja maksukykyä ja toisaalta sitä, miten helposti jokin omaisuuserä on muutettavissa rahaksi. Esimerkiksi omistusasunnon katsotaan olevan epälikvidi sijoitus, koska sen myymiseen liittyy paljon käytännön ongelmia (kuten pitkä myyntiaika sekä usein uuden asunnon hankkiminen). Verbi likvidoida tarkoittaa yritystaloudessa "selvittää varat", "tehdä loppuselvitys". Likvidointi voi tapahtua yrityksen lopettamisen yhteydessä. Tähän perustuu myös sanan kuvaannollinen merkitys: poliittisen vastustajan tuhoaminen.
Jorma Järvi (pääjohtaja)
Järven vanhemmat olivat toimitusjohtaja Laijo Järvi ja Kerttu Pesonen. Hän tuli Hankkijalle laskentamieheksi 1950-luvun alkupuolella ja nimitettiin osaston johtajaksi ja johtokunnan jäseneksi 1959. Järvi avusti 1961–1969 Hankkijan toimitusjohtajana toiminutta Eino Tuomolaa ja osallistui Hankkijan ja SOK:n ns. kauppasotaan. Siinä SOK havitteli muun muassa rehukauppaa ja Hankkija puolestaan laajensi toimintaansa esimerkiksi auto- ja öljykauppaan. Osuuskauppojen siirtyessä yhä enemmän pois Hankkijan jakeluverkostosta Hankkija rakensi omia toimipisteitä sekä 1975 valtakunnallisen keskusvaraston ja palvelukeskuksen Oulunkylään Helsinkiin. Laajimmillaan sillä oli 75 000 omistajajäsentä ja Hankkija-järjestö-niminen maatalousosuuskuntien verkosto.
Pentti Salmi (vuorineuvos)
Veli Pentti Tapio Salmi (14. helmikuuta 1930 Multia – 2. tammikuuta 2007 Helsinki) oli suomalainen vuorineuvos ja talouselämän vaikuttaja. Hän oli koulutukseltaan ekonomi.
Suomen lähi- ja perushoitajaliitto SuPer
Historiaa
Suomeen perustettiin vuonna 1948 Suomen Apuhoitajayhdistys (SAY), jonka tavoitteena oli valvoa jäsenten ja ammattikunnan etuja ja kehitystä.
Vuonna 1971 yhdistys päätettiin purkaa ja tilalle perustettiin Suomen Apuhoitajaliitto (SAL), joka aloitti toimintansa vuonna 1972. Se liittyi Toimihenkilö- ja Virkamiesjärjestöjen Keskusliittoon (TVK).
1980-luvulla liiton nimeksi vaihdettiin Suomen Perushoitajaliitto SuPer, ja liitto jatkoi itsenäisenä järjestönä TVK:ssa. Vuosikymmenen lopulla liitolla oli yli 30 000 jäsentä. TVK:n konkurssin jälkeen SuPer liittyi keskusjärjestö STTK:hon vuonna 1993. SuPer ja Tehy muodostivat TVK:n konkurssin jälkeen Toimihenkilöiden neuvottelujärjestö TNJ:n.
Vuonna 2018 vietettiin Suomen lähi- ja perushoitajaliitto SuPerin 70-vuotisjuhlavuotta.
Toiminta
Järjestön toiminnan perusyksikkö on ammattiosasto, joita liitolla on yli 200 ympäri Suomea.
SuPer hoitaa jäsentensä edunvalvontaa neuvottelujärjestö Sote ry:n kautta. Sosiaali- ja terveysalan neuvottelujärjestö Sote ry aloitti toimintansa 18.3.2020, kun aiemmat neuvottelujärjestöt kuntasektorin KoHo ry ja yksityissektorin TSN ry yhdistyivät yhdeksi neuvottelujärjestöksi. .
Jäsenten paikallisesta edunvalvonnasta huolehtivat SuPerin ammattiosastot, työpaikkojen luottamusmiehet, työsuojeluvaltuutetut ja yhteistoimintaelimissä toimivat edustajat.
Jäsenet
Lähihoitajatutkinnon suorittaneet ovat SuPerin suurin jäsenryhmä. Superilaiset työskentelevät sosiaali-, terveys- tai kasvatus- ja ohjausalalla sekä julkisella että yksityisellä sektorilla. Superilaisia toimii myös alan yrittäjinä. Superilaisia työskentelee esimerkiksi vanhainkodeissa, sairaaloissa, terveyskeskuksissa, päiväkodeissa, kotihoidossa sekä lääkäriasemilla.
SuPerin jäseneksi voi liittyä jo opiskeluaikana, jolloin jäsenyys on maksutonta.
SuPerin edustamia ammattikuntia ovat muun muassa:
Lähde
Puheenjohtajat
Lähde
Jäsenlehti
Liitto julkaisee SuPer-lehteä, joka on lähihoitajien, perushoitajien ja muiden hoitoalan ammattilaisten sekä alasta kiinnostuneiden lehti. Painettu lehti ilmestyy 11 kertaa vuodessa ja verkkolehdessä julkaistaan sisältöjä reaaliajassa.
Scando-Slavica
Scando-Slavica on vertaisarviointia käyttävä, kahdesti vuodessa ilmestyvä Pohjoismaisen slavistiyhdistyksen tieteellinen aikakauslehti. Julkaisussa käsitellään pääasiassa slavistiikkaan ja baltologiaan liittyviä kysymyksiä. Scando-Slavica on perustettu vuonna 1954, ja sitä julkaisee Taylor & Francis. Julkaisun ensimmäinen päätoimittaja oli tanskalainen slavisti Adolf Stender-Petersen.
Jakku
Jakku on kuvitteellinen aavikkoplaneetta Tähtien sota -elokuvasarjassa. Planeetta nähtiin ensi kerran elokuvassa Star Wars: The Force Awakens. Kapinaliiton muodostama Uusi tasavalta kävi siellä ratkaisevan taistelun Galaktisen Imperiumin jäänteitä vastaan vuosi Endorin taistelun jälkeen. Nuori Voimalle herkkä tyttö Rey jätettiin sinne 5-vuotiaana ja eli siellä 14 vuotta ennen kuin päätyi osaksi Vastarinnan ja Ensimmäisen ritarikunnan välistä konfliktia.
Kuvaus
Jakku on eristäytynyt, eikä siellä ollut suurimmalta osin kuin hiekkadyynejä sekä Imperiumin ja Uuden tasavallan alusten hylkyjä, joiden roskaamaa aluetta kutsuttiin Tähtialusten hautausmaaksi. Suurin osa planeetan väestöstä ansaitsee elantonsa romunkerääjinä ja vaihtamalla keräämiään alusten osia Niiman etuvartiossa elintarvikkeisiin. Vaikka Niiman etuvartio on ainoa merkittävä asutus planeetalla, planeetalla on myös muutamia pieniä kyliä kuten Tuanul, Resstkii ja Cratertown. Tuanulissa oleskeli muutamia Voiman kirkon jäseniä, tunnetuimpana Lor San Tekka, jotka piileskelivät ensin Imperiumilta ja myöhemmin Ensimmäiseltä ritarikunnalta.
Pesuaine
thumb|250px|Pesuainepulloja Pesuaine on lianpoistossa käytössä oleva aineseos. Pesuaineet toimivat vähentämällä veden pintajännitystä eli ne ovat detergenttejä. Pesuaineen pesevä aineosa on yleensä tensidi eli yhdiste, jolla on sekä hydrofiilinen että hydrofobinen osa, esimerkiksi natriumdodekyylisulfaatti. Koska poistettava lika on yleensä rasvaa tai muuta hydrofobista ainetta, vangitsee pesuaine likamolekyylejä eräänlaisiin miselleihin, joiden ulkopinta on hydrofiilinen, ja ne näin liukenevat veteen.
Eräät pesuaineet ovat myös antiseptisiä eli bakteereja ja muita pieneliöitä tappavia, mutta näiden pitkäaikainen käyttö ei ole suositeltavaa, koska bakteerikannat vain vahvistavat vastustuskykyään aineelle, ja pahimmassa tapauksessa voivat kehittää täydellisen resistenssin.
Pesuaineita on useisiin eri käyttötarkoituksiin kuten astioille, pyykille, lattioille, matoille, kaakeleille, autonikkunoihin, ihmisen iholle jne.
Kanarianhelpi
Kanarianhelpi (Phalaris canariensis) on yksivuotinen heinälaji helpien suvussa. Etelä-Euroopasta ja Luoteis-Afrikasta kotoisin olevaa heinää viljellään viljakasvina. Sen siemeniä eli "kanariansiemeniä" käytetään lemmikkilintujen ruokana.
Ulkonäkö ja koko
Kanarianhelpi kasvaa 20–50 senttimetriä korkeaksi. Sen lehdet ovat 0,5–1,5 cm leveät. Kukintona on 2–3 cm pitkä ja 1–2 cm leveä tähkämäinen röyhy.
Mariano Pernía
Mariano Andrés Pernía (s. 4. toukokuuta 1977 Buenos Aires, Argentiina) on argentiinalaissyntyinen espanjalainen jalkapalloilija, pelipaikaltaan puolustaja. Hän edustaa Uruguayn pääsarjassa pelaavaa Nacionalia.
Gretsch
upright|pienoiskuva|Vuoden [[1966 Gretsch 6119 Tennessean Chet Atkins -malli.]] upright|pienoiskuva|Kitaristi [[Bo Diddley ja hänen kuuluisa Gretschillä teettämänsä "laatikkokitara".]] Gretsch on vuonna 1883 perustettu soittimia tekevä yritys. Sen perusti Friedrich Gretsch, saksalainen maahanmuuttaja Yhdysvaltojen Brooklyniin. Friedrich Gretsch kuoli vuonna 1895, ennen kuin hänen pieni yrityksensä alkoi menestyä. Friedrichin kuoltua yrityksen toimintaa jatkoi tämän poika, Fred Gretsch, Sr. Fredin johtamana Gretsch teki laadukkaita soittimia tarkkuudella. Hän kasvatti yritystä kahdessa vuosikymmenessä suureksi yritykseksi.
Mariano Pernía
Pernía aloitti uransa synnyinkaupunkinsa San Lorenzossa vakiinnuttamatta kuitenkaan paikkaansa ykkösjoukkueessa. Vuonna 1999 hän siirtyi Independienteen, mutta sai vain vaihtelevasti peliaikaa. Vuonna 2003 Pernía siirtyi tuolloin Espanjan toiseksi korkeimmalla sarjatasolla Segunda Divisiónissa pelanneeseen Recreativoon, ja varsinainen läpimurto tapahtui vuotta myöhemmin vast'ikään Primera Divisióniin nousseessa Getafessa, jossa hän teki ensimmäisellä kaudellaan kolme maalia. Hän herätti huomiota erityisesti kovalla vasemman jalan laukauksellaan ja puolustajalle epätavallisilla hyökkäysominaisuuksillaan. Kaudella 2005–2006 Pernía oli avauskokoonpanossa kahta lukuun ottamatta jokaisessa 38 ottelussa, ja viimeisteli yhteensä 10 maalia. Kaudeksi 2006–2007 hän siirtyi pääkaupunkilaisseura Atlético Madridiin.
Gretsch
Gretsch teki alusta alkaen kitaroita, joita se tekee nykyäänkin. Gretsch valmistaa myös rumpuja. Gretschin kitarat ovat erityisesti tunnettuja rockabillyn ja countryn aloilla. Rummut ovat myös tunnettuja hiukan kevyemmässä musiikissa. Yrityksen tunnuslause on "That great Gretsch sound!" eli "Se upea Gretsch-soundi".
Mariano Pernía
Heinäkuussa 2009 Argentiinassa lomaileva Pernía joutui auto-onnettomuuteen, jossa hän sai vakavia vammoja. Pernían ohjaamassa tieltä suistuneessa henkilöautossa olivat myös hänen tyttärensä ja veljenpoikansa, joista jälkimmäinen loukkaantui myös onnettomuudessa. Pernía leikattiin heti onnettomuuden jälkeen ja argentiinalaislääkärit ennustivat hänelle noin vuoden mittaista toipumisaikaa. Pernía toipui kuitenkin ennustettua nopeammin ja teki paluun pelikentille vielä ennen vuoden 2009 loppua. Sopimus Atléticon kanssa päättyi kauden 2009–10 lopussa ja hän siirtyi nykyiseen seuraansa syksyllä 2010.
Pernía sai Espanjan kansalaisuuden huhtikuussa 2006, jonka myötä hänen on mahdollista edustaa maata kansainvälisissä otteluissa. Espanjan maajoukkueessa Pernía on esiintynyt kuudesti, ja oli mukana myös vuoden 2006 maailmanmestaruuskilpailuissa korvattuaan loukkaantuneen Asier del Hornon. Ensimmäisen maalinsa hän teki harjoitusottelussa Kroatiaa vastaan 7. kesäkuuta 2006.
Mariano Pernían isä Vicente Pernía on entinen jalkapalloilija ja kilpa-autoilija.
Gretsch
Kitaristi Chet Atkinsin ehdotuksesta yhtiöllä työskennellyt Ray Butts kehitti häiriöäänet vaimentavan mikrofonin, jolle tuli nimeksi Filtertron. Kehitystyö tapahtui samanaikaisesti mutta riippumattomasti Gibsonilla työskennelleen Seth Loverin vastaavasta työstä. Kehitystyön tuloksena syntyi humbucker-mikrofoni.
Aberffraw
Aberffraw on kylä ja kunta (community) Angleseyn saarella Walesissa. Paikka oli historiallisesti Gwyneddin hallitsijoiden keskus. Nykyisin paikalla on pieni kylä, jonka asukasluku oli vuonna 2011 620.
Historia
thumb|vasen|Pyhän Beunon kirkko. Arkeologisten löydösten perusteella nykyisen Aberffraw’n paikkeille rakennettiin roomalainen linnoitus ensimmäisellä vuosisadalla ajanlaskun alun jälkeen. Roomalaiset olivat tehneet sotaretken Angleseylle Paulinuksen johdolla vuonna 60 jaa. ja itse linnoitus lienee rakennettu Britannian kuvernööri Agricolan kaudella. Paikkaa jälleenlinnoitettiin roomalaisajan jälkeen 400- tai 500-luvuilla. Jälleenlinnoittaminen on saattanut liittyä Gwyneddin hovin perustamiseen. Alueen hallitsijoiden perimätiedon mukaan he polveutuivat 400-luvulla eläneestä Cunedda fab Edernistä. Kuninkaallinen keskus paikasta oli tullut joka tapauksessa viimeistään 600-luvulla. Aberffraw ei ollut kuitenkaan paikallisten hallitsijoiden ainut keskus, vaan kuninkaat hallitsivat usein useista eri paikoista käsin.
Aberffraw’n lähellä sijaitsevalta Llangadwaladrin kirkolta on löydetty latinaksi kirjoitettu viittaus vuonna 625 kuolleeseen kuningas Cadfaniin ja itse kirkko on nimetty hänen poikansa Cadwaladrin mukaan. Aberffraw oli Gwyneddin pääkaupunki tai yksi pääkaupungeista myös kuningaskunnan niin sanotun toisen dynastian kaudella vuodesta 825. Kuningas Gruffudd ap Cynanin tai Owain Gwyneddin kaudella paikalle rakennettiin romaaniseen tyyliin tehty kivikirkko. Kirkon kivitöitä on pidetty yhtenä parhaiten säilyneistä esimerkeistä kyseisen kauden ajan Walesista. Englannin kuningas Edvard I kukisti viimeisen Gwyneddin paikallisen kuninkaan Llywelyn ap Gruffuddin vuonna 1282. Llywelynin kuoleman jälkeen monet paikan rakennuksista purettiin. Nykyisin paikalla on pieni kylä.
Väestö
Aberffraw’n asukasluku oli vuoden 2011 väestönlaskennan mukaan 620. Samana vuonna 67,5 % alueen asukkaista ilmoitti osaavansa kymriä.
Sunkar International Ski Jumping Complex
Sunkar International Ski Jumping Complex on viiden hyppyrimäen muodostama mäkihyppystadion Almatyssa Kazakstanissa.
Historia
K125 ja K95 -mäkien rakennustyöt alkoivat syksyllä 2007 ja avajaisia vietettiin 24.–26. syyskuuta 2010 Continental Cup kilpailujen yhteydessä. K125 ja K95 -mäet rakennettiin vuoden 2011 Aasian talvikisoja varten. Mäet rakennettiin lähelle entistä K70 -mäkeä, jossa ei ollut hissiä eikä muovitusta.
Vuonna 2013 K95 -mäen vierelle valmistui K60, K40 ja K20 -mäet. Kaikissa nykyisissä mäissä on muovitus. Normaalimäessä järjestettiin vuoden 2015 hiihdon nuorten MM-kilpailuiden ja vuoden 2017 talviuniversiadien mäkihyppykilpailut.
Arvokilpailuvoittajat
Aasian talvikisoissa 2011 suurmäen kilpailun voitti japanilainen Kazuya Yoshioka, joukkuekilpailun voitti Japani joukkueella Kazuyoshi Funaki, Yūhei Sasaki, Yuta Watase ja Kazuya Yoshioka ja normaalimäen kilpailun voitti kazakstanilainen Evgeni Levkin.
Talviuniversiadeissa 2017 miesten kilpailun voitti japanilainen Naoki Nakamura, miesten joukkuekilpailun voitti Venäjä joukkueella Aleksandr Bazhenov, Roman-Sergeevich Trofimov ja Mihail Maksimotškin, naisten kilpailun voitti japanilainen Haruka Iwasa, naisten joukkuekilpailun voitti Japani joukkueella Yuka Kobayashi ja Haruka Iwasa ja sekajoukkuekilpailun voitti Japani joukkueella Haruka Iwasa ja Naoki Nakamura.
Mäkiennätyksen kehittyminen
Virallisen mäkiennätyksen 141,5 metriä on hypännyt Severin Freund, epävirallisen mäkiennätyksen 145,0 metriä on hypännyt Peter Prevc.
Kesämäkiennätyksen kehittyminen
Virallisen kesämäkiennätyksen 139,5 metriä on hypännyt Jernej Damjan, epävirallisen kesämäkiennätyksen 141,5 metriä on hypännyt Anders Bardal.
Mäkiennätyksen kehittyminen (miehet)
Mäkiennätyksen 105,0 metriä ovat hypänneet Egor Usachev ja Sergey Tkachenko.
William James Herschel
Herschelin tunnustetaan olevan ensimmäinen eurooppalainen, joka huomasi sormenjälkien arvon ihmisten tunnistamisessa. Hän ymmärsi, että sormenjäljet ​​olivat ainutlaatuisia ja pysyviä. Herschel dokumentoi omat sormenjäljensä elämänsä aikana todistaakseen niiden muuttumattomuuden. Hän oli myös ensimmäinen henkilö, joka käytti sormenjälkiä käytännöllisesti. Jo vuonna 1858 hän työskenteli brittiläisenä upseerina Intian virkamieskunnassa Jangipurissa Bengalin alueella Intiassa, ja hän alkoi laittaa sormenjälkiä sopimuksiin.
Sunkar International Ski Jumping Complex
Kesämäkiennätyksen kehittyminen (miehet)
Kesämäkiennätyksen 106,0 metriä on hypännyt Kamil Stoch.
Kesämäkiennätyksen kehittyminen (naiset)
Naisten kesämäkiennätyksen 107,0 metriä on hypännyt Sara Takanashi.
Kesämäkiennätyksen kehittyminen (miehet)
Kesämäkiennätyksen 66,5 metriä ovat hypänneet Ilya Kratov ja Yevgen Marusyak.
Kesämäkiennätyksen kehittyminen (naiset)
Naisten kesämäkiennätyksen 68,5 metriä on hypännyt Yurina Yamada.
K40
Mäen K-piste sijaitsee 40 metrissä. Mäessä on muovitus.
Kesämäkiennätykset
Kesämäkiennätyksen 43,5 metriä on hypännyt Oleg Pavlenko, naisten kesämäkiennätyksen 43,0 metriä on hypännyt Lidia Yakovleva.
SAVAK
SAVAK perustettiin vuonna 1957 Iranin kansalliseksi tiedustelu- ja turvallisuusorganisaatioksi. Nimi tulee sanoista Sazeman-e Ettelaat va Amniyat-e Keshvar سازمان اطلاعات و امنیت کشو.
SAVAKilla oli käytännössä rajaton valta pidätyksiin ja tutkintaan. Sillä oli käytössä lukuisia pidätyskeskuksia, joissa se harjoitti epäinhimillisiä kuulustelumenetelmiä kuten kidutusta.
Vuonna 1979 islamilaisessa vallankumouksessa järjestön toiminta lakkasi ja suurin osa sen johtohenkilöistä teloitettiin. Sen seuraaja sai nimen SAVAMA Sazman-e Ettela'at va Amniat-e Melli-e Iran, myöhemmin Iranin tiedusteluministeriö.
Lienchiangin piirikunta
Lienchiangin piirikunta on Kiinan tasavaltaan, eli Taiwaniin, kuuluva piirikunta. Sen hallinnollinen keskus on Nangan.
Maantiede ja historia
Vaikka piirikunnan virallinen nimi onkin Lienchiang, siitä voidaan käyttää myös nimeä Matsu, koska piirikunta koostuu yksinomaan Matsun saaristosta. Nimi Matsu tulee kiinalaisesta merenjumalattaren Mazun nimestä.
Piirikunnan maapinta-ala on 29,9 km2. Saaria on yhteensä 19 ja ne ovat suurimmalta osin vuoristoisia. Ilmasto on subtrooppinen. Saarilla kasvatetaan jonkin verran vihanneksia ja possuja. Juomavettä saadaan kaivoista ja reservaateista.
Historia
Ensimmäiset kirjalliset merkinnät pysyvästä asustuksesta ovat peräisin hieman ennen Yuan-dynastian (1271–1368) alkua. Saaret olivat monesti välietappi Fujianin alueelta muuttavilla han-kiinalaisille, joiden lopullinen määränpää on Taiwanin pääsaari. Väkiluku oli korkeimmillaan vuonna 1971, kun saavutettiin 17 000 raja.
Kiinan tasavallan hallituksen vetäydyttyä Taiwaniin sisällissodan päätteeksi, Matsun saaret toimivat ensimmäisenä puolustuslinjana, joten sinne rakennettiin bunkkereita ja juoksuhautoja. Myöhemmin armeijan läsnäoloa saarilla vähennettiin, mikä vaikutti negatiivisesti alueen talouteen. Tähän saatiin helpotusta, kun Manner-Kiinan ja Taiwanin välit alkoivat pikkuhiljaa normalisoitua ja saarelle saapui turisteja Manner-Kiinasta.
Väestö ja kulttuuri
Piirikunnan perinteiseen keittiöön kuuluu paljon kalaa ja mereneläviä. Joitain perinteisiä ruokalajeja ovat ankeriaat, kalapyörykät, kalanuudelit. Lisäksi saarilla tuotetaan kaolaing-likööriä ja ns. Matsun vanhaa viiniä, jota juomisen lisäksi käytetään myös ruuanlaitossa.
Piirikunnan ylivoimaisesti suurin kaupunki on Nangan, jonka asukasluku oli vuonna 2020 arviolta 7 600, mikä oli yli puolet kaikista Lienchiangin asukkaista (13 279 asukasta). Paikallinen murre eroaa melko paljon muista taiwanin kielen murteista.
Elokuvapalkinto, joka toisinaan tunnetaan ns. Aasian Oscarina, Kultainen hevonen on nimetty Matsun mukaan: palkinnon nimen jälkimmäinen merkki viittaa Matsuhun ja ensimmäinen Kinmeniin. Palkinnon nimeämisen taustalla oli nationalistinen halu inspiroida elokuva-alaa työskentelemään kansakunnan puolesta, niin kuin nämä kaksi eturintamalla sijaitsevaa saariryhmää.
Hallinto
Piirikunnan tason valtuusto koostuu yhdeksästä valtuutetusta, jotka valitaan vaaleilla neljäksi vuodeksi. Oma valtuusto Lienchiangin piirikunnalle perustettiin vuonna 1994, ja siellä on kiintiöityjä paikkoja naisille.
Toimeenpanevaa valtaa piirikunnassa käyttää maistraatti. Nykyisenä maistraattina toimii Kuomintangia edustava Liu Cheng-ying, joka valittiin tehtävään vuonna 2014.
Kuvaohjelmien ikärajat Suomessa
Kuvaohjelmien ikärajat tarkoittavat elokuvissa, televisio-ohjelmissa ja videopeleissä käytettyjä merkintöjä, joilla kuluttajia varoitetaan ohjelmien lapsen kehitykselle haitallisista sisällöistä. Vuosina 2001–2011 käytössä olleet Valtion elokuvatarkastamon asettamat ikärajat ja niiden merkinnät muuttuivat vuoden 2012 alussa. Ikäraja-asteikko muuttui samaksi kuin peleissä käytössä olevassa PEGI-järjestelmässä. Kuvaohjelmien tarjoaminen ilman ikärajamerkintää (ja sisältösymbolia) on kiellettyä. Merkintöjä ei saa käyttää, jos kuvaohjelma ei ole Mediakasvatus- ja kuvaohjelmakeskuksen tai sen kouluttaman luokittelijan luokittelema.
Kuvaohjelmien ikärajat
Kaikille sallittujen ohjelmien sisältöjä ei voida pitää lapsen kehitykselle haitallisena. Kaikille sallituiksi luokitellut ohjelmat merkitään kirjaimella S niin kuin sallittu (ruotsinkielisissä ohjelmissa voidaan käyttää myös kirjainta T niin kuin tillåten). Kaikille sallituille ohjelmille ei anneta sisältömerkintöjä. Ikärajat eivät ole suosituksia tietyn ikäisille. Kaikille sallittu ohjelma ei tarkoita lastenohjelmaa, vaan että ohjelmassa ei ole lapsille haitallista väkivaltaa, seksiä, ahdistavuutta tai päihteidenkäyttöä. Ohjelmassa saattaa kuitenkin olla kiroilua, rikollisuutta tai rankkojakin teemoja, joita käsitellään puhuen. Julkisissa esityksissä (esimerkiksi elokuvateattereissa) voidaan 7, 12, ja 16 vuoden ikärajoista joustaa kolme vuotta silloin, kun lapsi on aikuisen seurassa. Ikäjousto ei kuitenkaan koske vain aikuisille tarkoitettuja ohjelmia.
Kuvaohjelmien sisältösymbolit
Kun kuvaohjelman sisältö on kaikille sallittussa mainittua voimakkaampaa, annetaan kuvaohjelmalle korkeampi ikäraja ja ikärajan syistä kertova sisältömerkintä/-merkinnät. Sisältömerkintä kertoo ikärajan perusteen eli lapsille haitallisen sisällön aiheen. Lapsille haitallista sisältöä on väkivaltainen, seksuaalinen, ahdistusta aiheuttava tai muu näihin rinnastettava sisältö, kuten päihteiden käyttö.
Väkivalta
right|150px|thumb|Väkivallasta kertova merkki.
Seksi
right|150px|thumb|Seksistä kertova merkki.
Ahdistus
right|150px|thumb|Ahdistuksesta kertova merkki.
Päihteet
right|150px|thumb|Päihteistä kertova merkki.
Suoratoistopalveluiden ikärajat
Suomen lainsäädäntö ja kuvaohjelmien ikärajoja koskevat asetukset eivät päde kaikissa suomenkielisissä suoratoistopalveluissa. Tämä johtuu siitä, että vaikka palvelu olisikin saatavilla suomenkielisenä, itse palvelu voi olla perustettuna toiseen maahan, jolloin sitä koskee sen kyseisen maan lainsäädäntö, josta käsin yritys toimii.
Netflixin ikärajakäytäntö
Netflix-tilausvideopalvelu on toiminnassaan pyrkinyt seuraamaan maiden ja alueiden ikärajakäytäntöjä. Valtuutetut organisaatiot, jotka päättävät, onko jokin sisältö lapsille sopivaa vai ei, asettavat ikärajat. Netflix ei käytä Kansallisen audiovisuaalisen instituutin Mediakasvatus- ja kuvaohjelmayksikön ikäraja- ja sisältömerkintöjä, vaan omaa merkitsemistapaansa. Alla olevassa taulukossa nähdään suomenkielisen Netflixin elokuvien ja TV-ohjelmien ikäsuositukset.
Solomija Krušelnytska
Solomija Krušelnytska (, (23. syyskuuta 1872 Bielawińce, nyk. Biljavintsi, Galitsia – 16. marraskuuta 1952 Lviv, Ukrainan SNT ) oli ukrainalainen dramaattinen sopraano ja 1900-luvun ensimmäisen neljänneksen suuria oopperatähtiä. Oopperauransa aikana hän lauloi lähes 60 roolissa, muun muassa nimiosan Giacomo Puccinin oopperan Madama Butterflyn uudistetun version ensi-illassa Bresciassa 1904.
Varhaiset elämänvaiheet
Solomija Krušelnytska syntyi Amvrosin ja Theodoran seitsemänlapsiseen perheeseen Biljavinšissä Itävalta-Unkarin autonomisessa Galitsiassa. Amvrosij oli Ukrainan kreikkalaiskatolisen kirkon pappi ja Solomijan äidinisä oli kirjailija Hrihoryi Savtšinskyi. Perhe muutti muutaman kerran ja asettui lopulta asumaan Bilaan Ternopilin alueelle.
Galitsian musiikkiyhdityksen konservatoriossa Krušelnytskaa opetti professori Walery Wysocki. Krušelnytska sai valmistuttuaan 1893 hopeamitalin tunnustukseksi. Hieman ennen valmistumistaan hän debytoi mezzosopraanona Gaetano Donizettin oopperassa La Favorita pääroolissa Leonora di Gusmana. Lembergissä Krušelnytska tapasi vierailevana oopperalaulajana olleen Gemma Bellincionin, joka suositteli tälle laulun opiskelua Italiassa. Isä Amvrosij rahoitti Krušelnytskan opiskelun ottamalla 2 000 rynin pankkilainan, ja hänen lankonsa Daškevich sitoutui maksamaan korot. Myös Galitsijan sejm myönsi pienen rahallisen tuen.
Tapahtumia oopperauran aikana
Milanossa professori Fausta Crespin johdolla 1893–1896 Krušelnytskan äänialaksi muutettiin lyyris-dramaattinen sopraano, ja samoina vuosina näyttämötaidetta opetti professori Conti. Wienissä Krušelnytska kävi opiskelemassa 1895 Richard Wagnerin oopperoita professori Josef Gensbacherin johdolla. Sopraanouransa aikana Krušelnytska lauloi kaksi mezzoroolia, Carmenin ja Balladynan (Goplana).
Tapani I (Unkari)
Tapani I eli Pyhä Tapani oli Unkarin kuningas. Unkarin ruhtinaaksi noussut Tapani kruunattiin kuninkaaksi vuonna 1000 tai 1001, ja hänet tunnetaan erityisesti kristinuskon ja katolisen kirkon aseman vakiinnuttamisesta Unkarissa. Pyhänä Tapanina hän on myös katolisen kirkon pyhimys, jonka paavi kanonisoi kuningas László I:n kaudella. Pyhän Tapanin muistopäivää vietetään Unkarissa 20. elokuuta. Tapani toteutti valtakaudellaan myös hallinnollisia uudistuksia, omaksuen länsieurooppalaisen hallintotavan perinteisen heimoihin ja klaaneihin perustuneen järjestelmän sijaan.
Solomija Krušelnytska
Tapahtumia oopperauran aikana
Krušelnytskalla oli voimakas, soiva ääni, jossa oli erityinen samettinen timbre. Hänen äänialansa oli kolme oktaavia, hänellä oli hieno esitystapa, loistava näyttämöllinen taito sekä erinomainen virtuoositekniikka. Lisäksi hyvän muistinsa avulla hän pystyi oppimaan roolit 2–3 päivässä.
Tapani I (Unkari)
Nuoruus
thumb|vasen|Tapanin syntymä teoksesta Chronicon Pictum 1300-luvulta. Tapani syntyi vuosien 970 ja 975 välillä Esztergomissa Unkarissa. Tapanin isä Unkarin ruhtinas Géza kuului Árpádista polveutuvaan Árpádien hallitsijasukuun. Géza oli omalla valtakaudellaan lähentänyt vielä pakanallisen Unkarin suhteita kristillisen Länsi-Euroopan kanssa. Katolisen kirkon asema Unkarissa vahvistui, ja esimerkiksi Tapani, alkuperäiseltä nimeltään Vajik, sai kasteen ja kastenimen Stefan eli István. Pitkään jatkunut sota Unkarin ja Baijerin välillä päättyi Stefanin otettua vaimokseen tuolloisen Baijerin herttua Henrik II:n tytär Gisellan. Stefan oli saanut kristillisen kasvatuksen, mutta hänen isänsä ei ollut kovin harras kristitty. Géza jatkoi esimerkiksi pakanallisille jumalille uhraamista. Myöhemmässä Pyhän Tapanin legendassa hänet esitetäänkin julmana ja verisenä hallitsijana.
Solomija Krušelnytska
Tapahtumia oopperauran aikana
pienoiskuva|175px|vasen|Solomija Krušelnytska Aidana. Vuosina 1893–1895 Krušelnytska esiintyi Lembergissä ja Krakovassa. Krušelnytska 22-vuotiaana 1894 opiskeli 10 oopperaa ohjelmistoonsa, jotka hän myös esitti. Vuoden 1895 jälkeen hän asettui Italiaan, josta hän matkusti eripuolille Italiaa ja Eurooppaa esiintymään. Vuosiksi 1898–1902 Krušelnytska teki kuitenkin nelivuotisen sopimuksen Varsovan Teatr Wielkiin. Tämän periodin aikana aina vuoden vaihteessa hän lauloi muutaman viikon Pietarin Mariinski-teatterissa. Vuosina 1897, 1905, 1908, 1910, 1912 ja 1913 hän osallistui Italialaisten oopperatalojen järjestämiin Etelä-Amerikan kiertueisiin.
Tapani I (Unkari)
Valtaannousu ja kuninkuus
thumb|vasen|Gyula vangitaan teoksessa kuvakronikka eli Képes krónika. Stefan eli hallitsijanimeltään Tapani I nousi Unkarin valtaistuimelle isänsä kuoltua vuonna 997. Uusi kristitty kuningas ei miellyttänyt Unkarin vielä lukuisia pakanoita. Osa unkarilaisista oli tukenut valtaistuimelle Koppánya, joka oli myös Árpádien suvun vanhin jäsen. Tukenaan vaimonsa mukana tulleet saksalaiset ritarit Tapanin onnistui kuitenkin kukistaa Koppány. Tapani voitti Veszprémissä käydyn taistelun vuonna 998 ja Koppány teloitettiin pakanana. Koppányn kukistumisen jälkeen Tapani alisti myös Transsilvanian gyulan ja liitti tähän mennessä käytännössä Unkarista itsenäisen Transsilvanian ruhtinaskunnan ensi kertaa kiinteästi Unkariin. Tapanin alaisuudessa olivat nyt näin esimerkiksi alueen tärkeät suolakaivokset. Tapanin vakiinnutettua asemansa Unkarin valtiaana myös kristinuskon ja länsimaisen kulttuurin asema maassa vakiintui. Legitimiteettinsä tueksi Tapani pyysi vielä paavi Sylvester II:lta kruunua. Tapanin oma asema kuninkaana tekisi hänestä muiden länsimaisten kuninkaiden veroisen hallitsijan ja osoittaisi, ettei Unkari ollut näiden alainen. Kruunua oli tärkeää myös pyytää paavilta keisarin sijaan, jottei Unkarista tulisi keisarin alaista. Tapani kruunattiin todennäköisesti Esztergomissa joko joulupäivänä vuonna 1000 tai uutena vuotena 1001. Hänen virallinen tittelinsä oli nyt rex Ungorum eli unkarilaisten kuningas.
Solomija Krušelnytska
Tapahtumia oopperauran aikana
Marraskuussa 1899 Krušelnytska kutsuttiin pitämään yksityiskonsertti tsaari Nikolai II:lle ja hänen perheelleen, ja 1909 Italian kuninkaallinen perhe antoi tunnustuksen ja järjesti juhlan hänen kunniakseen.
Tapani I (Unkari)
Uudistukset
Unkarin kuninkaana Tapani oli myös Unkarin kirkon päämies. Unkariin perustettiin kymmenen uutta hiippakuntaa, minkä lisäksi Esztergomista ja Kalocsasta tehtiin arkkihiippakuntia. Hiippakunnat, tuomiokapitulit ja luostarit saivat suuret maaomistukset lahjoituksina, papit saivat verovapauden ja maanomistajien tuli maksaa kirkolle kymmenykset. Tapani valitsi residenssikseen Székesfehérvárin ja rakennutti paikalle kirkon, josta tuli Unkarin kruunajaiskirkko sekä myöhemmin Tapanin hautapaikka. Tapanin uudistukset eivät rajoittuneet pelkästään kirkon ja uskonnon saralle. Hän teki myös lopun Unkarissa vanhastaan vallinneista heimo- ja klaaniorganisaatioista. Eri heimopäälliköiltä takavarikoidusta suuresta maaomaisuudesta tuli kuninkaan vallan perusta. Uusi maallinen hallintojärjestelmä perustui länsieurooppalaiselle esikuvalle. Kuninkaan uudistuksien jatkuvuus vaarantui kuitenkin, kun Tapanin ainoa poika Imre kuoli tapaturmaisesti. Vallanperimysjärjestelmän mukaisesti kruununperijä oli Imren kuoleman jälkeen Tapanin serkku Vázsloy, joka oli kuitenkin uskonnoltaan pakanallinen. Tapani ratkaisi ongelman antamalla sokaista Vázsloyn, minkä lisäksi hänen korviinsa kaadettiin sulaa lyijyä. Vázsloystä tuli näin kykenemätön ja Tapani nimesi omaksi seuraajakseen Vázsloyn tilalle sisarenpoikansa Peter Orseolonin. Tapani kuoli Esztergomissa 15. elokuuta 1038 ja hänet haudattiin poikansa Imren rinnalle Székesfehérváriin.
Solomija Krušelnytska
Tapahtumia oopperauran aikana
1903 Krušelnytska osti kaksikerroksisen asunnon Lembergistä osoitteesta 23 Kraszewkiego (nykyisin вул. С. Крушельницької, 23), jossa hänen perheensä sittemmin asui.
Tapani I (Unkari)
Kuoleman jälkeen
thumb|Tapani I:n patsas [[Budapestissa.]] Tapanin kuolemaa ja Peterin valtaannousua seurasi kriisi, jonka taustalla oli useita tekijöitä. Kuninkaan vallan vahvistumista ja katolisen kirkon asemaa vastustettiin. Monet vieroksuivat kirkollisveroja ja uutta pappien luokkaa, jonka jäsenistä monet olivat peräisin Saksasta. Eri heimopäälliköt ja pakanallisuuden kannattajat kapinoivat. Peter pyysi apua keisari Henrik III:lta alistuen tämän vasalliksi. Kun kapina ei tällä loppunut, Unkarin ylimystö valitsi kuninkaaksi Vázsloyn kristinuskoa nyt tunnustavan pojan Andreas I:n. Kapina tukahdutettiin, mutta Árpádien suvun sisäiset kiistat jatkuivat aina kuningas László I:n kaudelle. László sai omalla kaudellaan myös paavin kanonisoimaan Tapanin sekä tämän pojan Imren.
Solomija Krušelnytska
Tapahtumia oopperauran aikana
Joulukuussa 1895 Cremonassa esitettävää Manon Lescautia varten Puccini suositteli Krušelnytskaa valmistautumaan Manonin rooliin Milanossa professori Carlo Carignanin johdolla. Puccini tuli henkilökohtaisesti vaimonsa Elviran ja tämän tyttären Foscan kanssa seuraamaan esitystä. 1908 Krušelnytska ja Carlo Riccioni matkustivat Giacomo ja Elvira Puccinin kanssa Kairoon. Siellä esitetyn Madama Butterflyn johti Maestro itse. Arturo Toscaniniin Krušelnytska tutustui Torinossa 1904 ja Toscanini kiinnitti Krušelnytskan Italian ensiesitysten 1906 Richard Straussin Salomen ja 1909 Electran nimiosiin. Salomen esityksessä lisäsensaationa oli Krušelnytskan itsensä esittämä ”seitsemän hunnun tanssi”.
Tapani I (Unkari)
Kuoleman jälkeen
Pyhästä Tapanista tuli Unkarin suojeluspyhimys, jonka muistopäivää vietetään virallisesti 16. elokuuta. Unkarissa juhlistetaan myös päivää 20. elokuuta, jolloin Pyhän Tapanin pyhäinjäännökset siirrettiin Budaan.
Solomija Krušelnytska
Tapahtumia oopperauran aikana
pienoiskuva|Cesare Riccioni ja Solomija Krušelnytska Villa Salomeassa. Kesäkuussa 1904 entinen Metropolitan Operan ja Covent Gardenin impressario Maurice Grau keskusteli Krušelnytskan kanssa esiintymisestä näissä taloissa. Keskustelu ei johtanut sopimukseen. Kuitenkin 1913 Krušelnytska sai kutsun esiintyä Metropolitan Operassa mutta väärinkäsityksistä johtuen hän ei hyväksynyt kutsua.
Krušelnytska avioitui 19. heinäkuuta 1910 Buenos Airesissa asianajaja Cesare Riccionin kanssa. Aviopari hankki talon Viareggiosta osoitteesta viale Carducci 25. Talo nimettiin ”Villa Salomeaksi” ja aviopari asettui sinne asumaan. Cesare Riccioni valittiin myöhemmin Viareggion pormestariksi.
Koko oopperauransa aikana Krušelnytska konsertoi useilla paikkakkunnilla. Ohjelmistossaan hänellä oli ooppera-aarioiden lisäksi ukrainalaisia ja puolalaisia kansanlauluja. Viimeisen kerran Krušelnytska lauloi oopperalavalla Napolissa 1920. Vuosina 1923–1937 Krušelnytska konsertoi Argentiinassa, Italiassa, Espanjassa, Portugalissa, USA:ssa ja Kanadassa.
Brescia, Teatro Grande 28. toukokuuta 1904
pienoiskuva|Solomija Krušelnytska Cio-Cio-Sanina. Madama Butterlyn ensi-ilta epäonnistui Milanossa helmikuussa 1904. Puccini muokkasi oopperaansa ja halusi uudistetun Madama Butterflyn ensi-illan pääosan laulajaksi dramaattisen sopraanon. Puccinin ensimmäisen elämäkerran kirjoittaja ja paikalla ollut Arnoldo Fraccaroli kuvaa tätä toista ensi-ilaa:
Viimeiset vuodet 1939 – 1952
Miehensä kuoleman jälkeen Krušelnytska päätti käydä kotonaan Lwówissa. Krušelnytska saapui kaupunkiin elokuussa 1939. Toisen maailmansodan sytyttyä syyskuun alussa hän ei päässyt enää palaamaan Italiaan. Sodan loputtua Länsi-Ukraina liitettiin perustettuun Ukrainan Sosialistiseen Neuvostotasavaltaan. Venäläiset takavarikoivat Krušelnytskan asunnon. Hänelle ja hänen perheelleen jäi vain yksi huone toisesta kerroksesta. Krušelnytska ei päässyt lähtemään Lwowista, koska hänen Italian kansalaisuutensa oli peruutettu. Vuodesta 1946 Krušelnytska toimi musiikinopettajana Lysenko-konservatoriossa yksinlauluosastolla. Hän yritti anoa Neuvostoliiton kansalaisuutta ja sai sen vasta kun oli siirtänyt Viareggion talon Neuvostoliitolle. Venäläiset myivät talon ilmoittamatta siitä Krušelnytskalle.
Krušelnytska piti 1950 viimeisen konserttinsa 77-vuotiaana. Hän sai 1951 Ukrainan Sosialistisen Neuvostotasavallan Ansioitunut kulttuuritaiteilija -arvonimen ja kuukausi ennen hänen kuolemaansa kurkkusyöpään 1952 hänet nimitettiin professoriksi. Krušelnytska on haudattuna Lvivissä Lytšakivin hautausmaalla.
Äänityksiä
Ooppera-aarioiden ja laulujen taltiointeja Krušelnytska teki 35 kappaletta. Ensimmäiset äänitykset ovat Varsovasta 1902 Gramophone and Typewriter Co tekeminä ja Milanossa hän äänitti vuosina 1906 ja 1907 Fonotipia records -yhtiölle.
Muistomerkkejä
pienoiskuva|Solomija Krušelnytska 125-vuotismuistoraha vuonna 1997.